Odpoveď znie - ÁNO. No má to malý háčik.
Aby som to uviedla na pravú mieru, sme len ľudia a máme svoje pohľady, svoje názory, pravdy a zaručené fakty, ktoré sa možno zdajú, že sú platné pre viacerých. Každý z nás sme nejaký makový či orechový. A podľa toho, kde sme vyrastali, kto nás vychovával, kto učil a s kým sme sa kamarátili, aké sme mali skúsenosti, radosti či smútky, to všetko na nás zanechalo stopu. No a otázkou je, čo všetko čo sme si z toho vzali, čo sme vyhodnotili ako našu pravdu, podľa čoho sa riadime a nie sme ochotní sa toho pustiť bez ohľadu na to, či to NAOZAJ je NAŠE.
A to je odpoveď. Skratka k tomu, ako byť rýchlejšie šťastný, spokojný a mať život vedomý existuje. Je na to množstvo rôznych techník, každému z nás sadne niečo iné. Všetky tieto techniky, metódy, barličky majú ale jedno spoločné. Rýchlosť skratky je závislá na tom, ako veľmi ste ochotní sa OTVORIŤ. Byť otvorení aj iným názorom, uhlom pohľadu, netrvať len na svojej pravde. Ako kvalitne sa dokážete naozaj odovzdať životu a nie vlastným presvedčeniam. Jednoduché, čo poviete?
Čo je to Access Bars?
ACCESS BARS® je jedna z metód Access Consciousness®
Access Bars nepatrí k tým úplne najnovším objavom. Funguje už cez 30 rokov a jej pôvod bol "odovzdaný" cez channeling. Zakladateľom je Gary Douglas. V podstate nezáleží úplne na tom aký je pôvod, ale AKÉ to má výsledky. A tie sú naozaj famózne.
Je to súbor 32 bodov na hlave, ktoré fungujú niečo ako sklad našich myšlienok, nápadov, emócii, postojov a podobne. Spustenie procesu Barsov pomáha "vymazať" všetko, čo nášmu telu a duši už neprospieva, čo nie je naše ale prevzaté a bráni nám žiť život vedome. V podstate technika Access Bars dokáže umožniť zmeny vo všetkých vašich oblastiach života. Ak dovolíte sami sebe fungovať vedomejšie, dovolíte si otvoriť dvere "liečeniu". Už dávno je vedecky dokázané, že naše pocity, emócie a postoje majú silný vplyv na naše bunky.